ดาวน์ตันแอบบีย์

| ดาวน์ตันแอบบีย์ |
| --- | --- |

ประเภท: ย้อนยุค
สร้างโดย: จูเลียน เฟลโลวส์
เขียนโดย: จูเลียน เฟลโลวส์   ชีลา สตีเวนสัน   ทีนา เพปเลอร์
กำกับโดย: ไบรอัน เพอร์ซิวัล   เบน โบลต์   ไบรอัน เคลลี   แอนดี กอดดาร์ด   เจมส์ สตรอง   แอชลีย์ เพียร์ซ
แสดงนำ: ฮิว บอนเนวิลล์   เจสซิกา บราวน์ ฟินด์ลีย์   ลอรา คาร์ไมเคิล   จิม คาร์เตอร์   แรเคล แคสซิดี   เบรนดัน คอยล์   ทอม คัลเลน   มิเชลล์ ด็อกเคอรี   เควิน ดอยล์   ชิวอน ฟินเนรัน   ไมเคิล ฟอกซ์   โจแอน ฟรอกกัตต์   ทอมัส ฮาวส์   ลิลี เจมส์   ร็อบ เจมส์-คอลเลียร์   แอลเลน ลีช   โรส เลสลี   ฟิลลิส โลกัน   เอลิซาเบท มักกัฟเวิร์น   โซฟี มักเชรา   แมตต์ มิลน์   เลสลีย์ นิโคล   เอมี นัตทอลล์   จูเลียน ออเวนดัน   เดวิด รอบบ์   แมกกี สมิท   เอ็ดเวิร์ด สเพลเลียร์   แดน สตีเวนส์   คารา ทีโอโบลด์   พิเนโลพี วิลตัน
ดนตรีแก่นเรื่องเปิด: "Did I Make the Most of Loving You?"
ผู้ประพันธ์เพลง: จอห์น ลุนน์
ประเทศแหล่งกำเนิด: สหราชอาณาจักร
ภาษาต้นฉบับ: อังกฤษ
จำนวนซีรีส์: 6
จำนวนตอน: 52
การผลิต
ผู้อำนวยการผลิต: จูเลียน เฟลโลวส์   แกเรท นีล   ริเบกกา อีตัน
ผู้อำนวยการสร้าง: ลิซ ทูบริดจ์  (ผู้ผลิตซีรีส์)   ไนเจล มาร์ชันต์
สถานที่ถ่ายทำ: ปราสาทไฮเคลียร์
ผู้กำกับภาพ: เดวิด แคตซ์เนลสัน (ฤดูกาลที่ 1)   แกวิน สตรัทเดอส์ (ฤดูกาลที่ 2)
ผู้ลำดับภาพ: จอห์น วิลสัน   สตีฟ ซิงเกิลตัน   ไมก์ โจนส์
กล้อง: กล้องเดี่ยว
ความยาวตอน: ตอนปกติ : 47–53 นาที ตอนพิเศษ : 64–69 นาที ตอนพิเศษวันคริสต์มาส : 92 นาที (ไม่รวมโฆษณา)
บริษัทผู้ผลิต: ไอทีวีสตูดิโอ   คาร์นิวัลฟิมส์
ออกอากาศ
เครือข่าย: ไอทีวี (สหราชอาณาจักร)  พีบีเอส (สหรัฐอเมริกา)
ออกอากาศ: 26 กันยายน 2010 – 25 ธันวาคม 2015
ดาวน์ตันแอบบีย์ (อังกฤษ: Downton Abbey) เป็นซีรีส์ละครชุดทางโทรทัศน์ของอังกฤษสร้างขึ้นโดยจูเลียน เฟลโลวส์ และร่วมผลิตโดยคาร์นิวัลฟิมส์และแมสเตอร์พีซ ออกอากาศครั้งแรกทางสถานีโทรทัศน์ไอทีวีในสหราชอาณาจักรเมื่อวันที่ 26 กันยายน ค.ศ. 2010 และพีบีเอสในประเทศสหรัฐอเมริกาเมื่อวันที่ 9 มกราคม ค.ศ. 2011 เป็นการบอกเล่าเรื่องราวของขุนนางตระกูลครอว์ลีย์ที่มั่งคั่ง ฤดูกาลที่ 5 ออกอากาศในฤดูใบไม้ร่วง ค.ศ. 2014 ในสหราชอาณาจักรและไอร์แลนด์ และเริ่มออกอากาศในสหรัฐอเมริกาเมื่อวันที่ 4 มกราคม ค.ศ. 2015
เมื่อวันที่ 26 มีนาคม ค.ศ. 2015 คาร์นิวัลฟิมส์และไอทีวีประกาศว่าฤดูกาลที่ 6 จะเป็นฤดูกาลสุดท้าย เริ่มออกอากาศในไอทีวีวันที่ 20 กันยายน ค.ศ. 2015 และตอนสุดท้ายพิเศษวันคริสต์มาส ออกอากาศวันที่ 25 ธันวาคม 2015 เวลา 20.45 น. มีความยาวเกือบ 2 ชม.
ตัวละครทั้งหมดอยู่ในดาวน์ตันแอบบีย์ ซึ่งเป็นคฤหาสน์ชนบทสมมุติในเทศมณฑลยอร์กเชอร์ แสดงให้เห็นถึงชีวิตของคนในครอบครัวชนชั้นสูงครอว์ลีย์และคนรับใช้ของพวกเขาหลังสมัยเอ็ดเวิร์ด กับความเปลี่ยนแปลงครั้งใหญ่ที่มีผลกระทบต่อชีวิตของพวกเขาและในสังคมชนชั้นสูงอังกฤษ เหตุการณ์ดังกล่าวปรากฏตลอดทุกฤดูกาลเช่น ข่าวการจมของเรือไททานิกในฤดูกาลแรก, เกิดสงครามโลกครั้งที่หนึ่ง, เกิดโรคไข้หวัดใหญ่ระบาดในปี ค.ศ. 1918 และเรื่องอื้อฉาวมาร์โคนีในฤดูกาลที่ 2, เกิดสมัยระหว่างสงคราม และการก่อตัวของเสรีรัฐไอริชในฤดูกาลที่ 3, เรื่องอื้อฉาวทีพอตโดมในฤดูกาลที่ 4 การเลือกตั้งของสหราชอาณาจักร ค.ศ. 1923, การสังหารหมู่ที่อมฤตสาร์ และเกิดการกบฏโรงเบียร์ในฤดูกาลที่ 5
ดาวน์ตันแอบบีย์ ได้รับเสียงวิจารณ์ชื่นชมจากนักวิจารณ์โทรทัศน์และรับรางวัลมากมาย เช่น รางวัลลูกโลกทองคำ สาขามินิซีรีส์หรือภาพยนตร์สำหรับฉายทางโทรทัศน์ และรางวัลเอ็มมี สาขามินิซีรีส์หรือภาพยนตร์สำหรับฉายทางโทรทัศน์ยอดเยี่ยม ซีรีส์เรื่องนี้เป็นที่ยอมรับอย่างมากและมีการบันทึกลงในกินเนสส์บุ๊คให้เป็นซีรีส์โทรทัศน์อังกฤษที่ได้รับเสียงชื่นชมมากที่สุดในปี ค.ศ. 2011 กลายเป็นซีรีส์โทรทัศน์ที่น่าจับตามองมากที่สุดทั้งบนสถานีโทรทัศน์ไอทีวีและพีบีเอส และเป็นละครย้อนยุคของสหราชอาณาจักรที่ประสบความสำเร็จมากที่สุดนับตั้งแต่ละครชุด ไบรด์สเฮดรีวิซิตทิด ในปี ค.ศ. 1981 โดยตั้งแต่ฤดูกาลที่ 3 ซีรีส์เรื่องนี้ก็กลายเป็นหนึ่งในละครโทรทัศน์ที่ได้รับการยอมรับอย่างแพร่หลายจากทั่วโลก